CELEX: 62009CN0066
Language: sk
Date: 2009-02-16 00:00:00
Title: Vec C-66/09: Návrh na začatie prejudiciálneho konania, ktorý podal Lietuvos Aukščiausiasis Teismas (Litovská republika) 16. februára 2009 – Kirin Amgen, Inc./Lietuvos Respublikos valstybinis patentų biuras

18.4.2009   
            
            
               SK
            
            
               Úradný vestník Európskej únie
            
            
               C 90/17
            
         Návrh na začatie prejudiciálneho konania, ktorý podal Lietuvos Aukščiausiasis Teismas (Litovská republika) 16. februára 2009 – Kirin Amgen, Inc./Lietuvos Respublikos valstybinis patentų biuras
   (Vec C-66/09)
   2009/C 90/27
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos Aukščiausiasis Teismas
   
      Účastníci konania pred vnútroštátnym súdom
   
   
      Navrhovateľka: Kirin Amgen, Inc.
   
      Odporca v konaní o kasačnom opravnom prostriedku: Lietuvos Respublikos valstybinis patentų biuras
   
      Prejudiciálne otázky
   
   
               1.
            
            
               Má sa za okamih nadobudnutia účinnosti nariadenia č. 1768/92 (1) podľa článku 19 ods. 2 tohto nariadenia vo vzťahu k Litve považovať deň, keď tento štát pristúpil k Európskej únii?
            
         
               2.
            
            
               V prípade kladnej odpovede na prvú otázku, aký je vzťah medzi článkom 19 a článkom 7 nariadenia č. 1768/92, pokiaľ ide o počítanie lehoty šiestich mesiacov, a ktorý z týchto článkov sa má uplatňovať v prejednávanej veci?
            
         
               3.
            
            
               Nadobudlo povolenie na uvedenie výrobku na trh v Európskom spoločenstve v Litovskej republike platnosť dňom pristúpenia tohto štátu k Európskej únii?
            
         
               4.
            
            
               V prípade kladnej odpovede na tretiu otázku, možno nadobudnutie platnosti povolenia na uvedenie výrobku na trh prirovnávať k jeho vydaniu na účely článku 3 písm. b) nariadenia č. 1768/92?
            
         
      (1)  Nariadenie Rady (EHS) č. 1768/92 z 18. júna 1992 o vytvorení dodatkového ochranného osvedčenia na liečivá (Ú. v. ES L 182, s. 1; Mim. vyd. 13/011, s. 200).